|  |
| --- |
| **Inspectoratul pentru Situații de Urgență****„PETRODAVA”al Județului Neamț**Contact: 0742025144, 0233/216.815, fax: 0233/211.666Email:relatii.publice@ijsunt.ro |

**COMUNICAT DE PRESĂ**

**Sfaturi privind utilizarea sobelor**

Pentru că sezonul rece își face prezența din ce în ce mai mult, pompierii nemțeni doresc să reamintească principalele măsuri de prevenire a incendiilor la locuințe și gospodăriile populației specifice sezonului rece.

Astfel, ca urmare a misiunii desfășurate, în data de 07.10.2021, pentru stingerea unui incendiu produs la o anexă gospodărească din comuna Pipirig, unde cauza de producere a acestuia a fost folosirea combustibilului neadecvat**, ISU Neamț recomandă** cetățenilor următoarele:

* + înainte de utilizare, **sobele şi coşurile de fum trebuie verificate** amănunţit, reparate, curăţate şi date în exploatare în perfectă stare de funcţionare;
	+ **nu este admisă utilizarea sobelor fără uşiţe** la focare şi cenuşare, defecte sau izolate necorespunzător faţă de elementele combustibile ale clădirilor;
	+ în încăperile în care sunt amplasate sobele, **nu se admite** depozitarea materialului combustibil care să depăşească consumul pentru 24 ore;
	+ **depozitarea ( amplasarea ) materialelor combustibile** se face la o distanţă mai mare de 1,00 m faţă de sobele fără acumulare de căldură şi de 0,50 m în cazul sobelor cu acumulare de căldură;
	+ **este interzisă** depozitarea materialului combustibil deasupra sobelor;
	+ în faţa uşiţei de alimentare a sobei, **pardoseala combustibilă se protejează cu tablă metalică** având dimensiunile de 0,70 x 0,50 m;
	+ în timpul funcţionării sobelor, **uşiţele focarului şi cenuşarului trebuie menţinute închise**;
	+ **este strict interzisă aprinderea focului în sobe prin stropire cu benzină, petrol sau alte lichide combustibile**;
	+ **se interzice** uscarea hainelor sau a altor materiale combustibile pe sobe sau în imediata apropiere a lor;
	+ **nu se admite** folosirea lemnelor mai lungi decât vatra focarului sobei sau cărbuni cu o putere calorifică mai mare decât cea stabilită de producător (cocs de furnal);
	+ **cenuşa se va evacua periodic** într-un loc stabilit şi amenajat în acest scop, fără pericol de incendiu şi numai după ce se vor stinge resturile de jar;
* **se interzice** funcţionarea sobelor supraîncălzite;

Compartimentul Informare şi Relaţii Publice